CELEX: 32012D0209
Language: lv
Date: 2012-04-20 00:00:00
Title: 2012/209/ES: Komisijas Īstenošanas lēmums ( 2012. gada 20. aprīlis ) par Padomes Direktīvā 2008/118/EK noteikto kontroles un aprites noteikumu attiecināšanu uz konkrētām piedevām saskaņā ar Padomes Direktīvas 2003/96/EK 20. panta 2. punktu (izziņots ar dokumenta numuru C(2012) 2484)

24.4.2012   
            
            
               LV
            
            
               Eiropas Savienības Oficiālais Vēstnesis
            
            
               L 110/41
            
         KOMISIJAS ĪSTENOŠANAS LĒMUMS
   (2012. gada 20. aprīlis)
   par Padomes Direktīvā 2008/118/EK noteikto kontroles un aprites noteikumu attiecināšanu uz konkrētām piedevām saskaņā ar Padomes Direktīvas 2003/96/EK 20. panta 2. punktu
   (izziņots ar dokumenta numuru C(2012) 2484)
   (2012/209/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 27. oktobra Direktīvu 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai (1), un jo īpaši tās 20. panta 2. punktu,
   tā kā:
   
               (1)
            
            
               Pēc pieprasījuma, ko saskaņā ar Direktīvas 2003/96/EK 20. panta 2. punktu izteica Nīderlandes iestādes, Komisija pieņēma 2011. gada 16. septembra Īstenošanas lēmumu 2011/545/ES par Padomes Direktīvā 2008/118/EK noteikto kontroles un aprites noteikumu attiecināšanu uz tiem produktiem, kuri atbilst KN kodam 3811, saskaņā ar Padomes Direktīvas 2003/96/EK 20. panta 2. punktu (2). Minētajā īstenošanas lēmumā noteikts, ka uz visiem produktiem, kuri atbilst KN kodam 3811, jāattiecina kontroles un aprites noteikumi, kas izklāstīti Padomes 2008. gada 16. decembra Direktīvā 2008/118/EK par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (3).
            
         
               (2)
            
            
               Pieprasījumā Nīderlandes iestādes norādījušas, ka Īstenošanas lēmuma 2011/545/ES mērķis ir nepieļaut izvairīšanos no nodokļu maksāšanas, to apiešanu vai ļaunprātīgu izmantošanu, ko varētu nodrošināt, ja Padomes 2008/118/EK izklāstītos kontroles un aprites noteikumus attiecinātu uz konkrētiem produktiem, kurus paredzēts izmantot kā motordegvielu piedevas un kuriem – kā tas ir šajā gadījumā – jāuzliek nodokļi atbilstīgi Direktīvai 2003/96/EK.
            
         
               (3)
            
            
               Pēc Īstenošanas lēmuma 2011/545/ES pieņemšanas Komisijas uzmanība tika vērsta uz īpašo situāciju saistībā ar produktiem, kuri atbilst KN kodiem 3811 21 00 un 3811 29 00. Šos produktus nav paredzēts izmantot par kurināmo vai motordegvielu vai kā šo produktu piedevu, un tādējādi tie nerada iespēju izvairīties no nodokļu maksāšanas, tos apiet vai ļaunprātīgi izmantot. Tādēļ uz tiem nebūtu jāattiecina Direktīvā 2008/118/EK izklāstītie kontroles un aprites noteikumi. Šie kontroles un aprites noteikumi būtu jāattiecina vienīgi uz tiem produktiem, kuri atbilst KN kodiem 3811 11 10, 3811 11 90, 3811 19 00 un 3811 90 00.
            
         
               (4)
            
            
               Tādēļ Īstenošanas lēmums 2011/545/ES būtu jāaizstāj ar analogu lēmumu, kam būtu jāattiecas vienīgi uz KN kodiem 3811 11 10, 3811 11 90, 3811 19 00 un 3811 90 00.
            
         
               (5)
            
            
               Šajā lēmumā noteiktie pasākumi ir saskaņā ar Akcīzes nodokļa komitejas atzinumu,
            
         IR PIEŅĒMUSI ŠO LĒMUMU.
   1. pants
   No 2013. gada 1. janvāra saskaņā ar Direktīvas 2003/96/EK 20. panta 2. punktu uz produktiem, kuri atbilst KN kodiem 3811 11 10, 3811 11 90, 3811 19 00 un 3811 90 00, kas noteikti I pielikumā Padomes Regulā (EEK) Nr. 2658/87 (4), kurā grozījumi izdarīti ar Komisijas Regulu (EK) Nr. 2031/2001 (5), attiecina Direktīvā 2008/118/EK izklāstītos kontroles un aprites noteikumus.
   2. pants
   Īstenošanas lēmumu 2011/545/ES atceļ.
   3. pants
   Šis lēmums ir adresēts dalībvalstīm.
   
      Briselē, 2012. gada 20. aprīlī
      
         
            Komisijas vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 283, 31.10.2003., 51. lpp.
   
      (2)  OV L 241, 17.9.2011., 33. lpp.
   
      (3)  OV L 9, 14.1.2009., 12. lpp.
   
      (4)  OV L 256, 7.9.1987., 1. lpp.
   
      (5)  OV L 279, 23.10.2001., 1. lpp.